OGLEDNI PRIMJERI

Državljanstvo je:

1. važna poveznica osobnog statuta
2. važna poveznica ugovornog statuta
3. pravna pripadnost fizičke osobe nekoj državi
4. prema Savignyju, „temelj međunarodnog prava“

Čl. 10. st. 1. ZMPP glasi: *„Ako je mjerodavno pravo države čiji pravni poredak nije jedinstven, a pravila ovoga Zakona ne upućuju na određeno pravno područje u toj državi, mjerodavno pravo određuje se prema pravilima te države.“* Ta odredba je:

1. izričito kolizijsko pravilo
2. nesamostalno kolizijsko pravilo
3. nepotpuno kolizijsko pravilo
4. skriveno kolizijsko pravilo

Hrvatski državljanin A.B. umro je s uobičajenim boravištem u Njemačkoj. Njegova imovina sastoji se od nekretnina koje se nalaze u BiH. Točna je jedna ili više od sljedećih tvrdnji:

1. ako je A.B. sastavio oporuku koja je u pogledu oblika valjana po hrvatskom pravu, ta oporuka će biti valjana u pogledu oblika
2. za nasljeđivanje njegove ostavine mjerodavno je, u načelu, njemačko pravo
3. za nasljeđivanje njegove ostavine mjerodavno je, u načelu, hrvatsko pravo
4. za nasljeđivanje njegove ostavine mjerodavno je, u načelu, pravo BiH.

Ako je za neki ugovor sklopljen u Hrvatskoj valjano izabrano austrijsko pravo kao mjerodavno, ugovor je formalno valjan ako ispunjava pretpostavke koje u pogledu oblika propisuje:

1. bilo austrijsko, bilo hrvatsko pravo
2. kako austrijsko, tako i hrvatsko pravo
3. isključivo austrijsko pravo
4. isključivo hrvatsko pravo.

Uredba Bruxelles I bis se ne primjenjuje:

1. u potrošačkim stvarima
2. u građanskim i trgovačkim stvarima
3. u arbitražnim postupcima
4. u brakorazvodnim postupcima.